《玉笙谣玉山席上赠周生时铁厓同赋》
元代·于立

十三学神仙，十五能吹笙。仙人王子晋，同上凤凰翎。

丹山凤凰十七声，钧天按节皆和鸣。西游瑶池谒熊□，董家双成最娉婷。

桂殿初凉湿秋露，鹅管吹烟隔轻素。缥缈新声汎紫霞，□曲每得周郎顾。

铁厓仙人横铁笛，几度周郎蒙赏识。同向维山弄月明，九点齐州暮烟碧。

作者简介：南康庐山人，字彦成，号虚白子。博学通古今，善谈笑。不求仕进，以诗酒放浪江湖间。有《会稽外史集》。